b'\n_START_ARTICLE_\nRiki (jalkapalloilija)\n_START_SECTION_\nUra\n_START_PARAGRAPH_\nRiki on Real Madridin junioriakatemian kasvatteja, mutta ei ikin\xc3\xa4 ole edustanut edustusjoukkuetta. Vuonna 2004 h\xc3\xa4n siirtyi Real Madrid Castillasta paikallisjoukkue Getafen riveihin. Ensiesiintymisens\xc3\xa4 p\xc3\xa4\xc3\xa4sarjassa h\xc3\xa4n teki 12. syyskuuta 2004 ottelussa Mallorcaa vastaan. Toisena kautenaan p\xc3\xa4\xc3\xa4sarjassa h\xc3\xa4n teki 8 maalia. Hein\xc3\xa4kuussa 2006 Riki siirtyi Deportivo La Coru\xc3\xb1aan._NEWLINE_Kauden 2008\xe2\x80\x932009 avausottelussa kasvattajaseuraansa Real Madridia vastaan Riki tuli vaihdosta kent\xc3\xa4lle, mutta h\xc3\xa4nen pelins\xc3\xa4 j\xc3\xa4i kuitenkin lyhyeksi rev\xc3\xa4ytetty\xc3\xa4\xc3\xa4n takareitens\xc3\xa4. H\xc3\xa4n joutui olemaan pois pelikentilt\xc3\xa4 2 viikkoa.'